หนูได้ทานยากวาวเครือขาวแต่พึ่งหาข้อมูลพอรู้ว่าทานไม่ได้หนูเลยหนูทานเพราะพึ่งทานได้แค่3เม็ด หลังจากเลิกทานประมาณ2-3อาทิตย์หนูก็มีเลือดไหลแบบกระปริกระปอย(หนูฝั่งเข็มมาปีกว่าไม่เคยมีประจำเดือนหรือเลือดกระปริกระปอยเลย) หนูอยากทราบว่า 1.เลือดที่ไหลอยู่จะหยุดเองไหมคะ 2.ถ้าเดือนต่อไปมันจะไหลอีกไหมคะ ปล.ไม่อยากให้ไหลหรือมีประจำเดือนคะ
สวัสดีค่ะ สมุนไพรกวาวเครือขาว เป็นสมุนไพรที่มีฤทธิ์ของฮอร์โมนเพศหญิงอยู่ ซึ่งอาจมีผลทำให้เกิดเลือดออกผิดปกติจากช่องคลอดได้ อย่างไรก็ตาม เลือดที่ออกกะปริดกะปรอย ก็อาจเกิดจากผลข้างเคียงของยาฝังคุมกำเนิดก็ได้ ทั้งนี้ เพราะผลข้างเคียงของยาคุมกำเนิดนั้น อาจทำให้มีเลือดออกกะปริดกะปรอยได้ หรืออาจทำให้มีเลือดออกบ่อยๆ ออกติดต่อกันนานได้ หรืออาจทำให้ประจำเดือนขาดหายไปก็ได้ ซึ่งผลอาจเกิดเป็นๆ หายๆ ได้ ไม่ได้ผิดปกติหรืออันตรายอะไรค่ะดังนั้น แนะนำควรสังเกตเลือดที่ออกไปก่อน ซึ่งหากได้หยุดทานกวาวเครือไปแล้ว ก็ไม่น่ามีผลที่ทำให้เลือดออกผิดปกติต่อเนื่องนานอีก ส่วนเลือดที่เกิดจากผลของยาฝังคุมกำเนิด ก็น่าจะหยุดไปเองได้ แต่อาจไม่สามารถตอบได้ว่าจะหยุดไหลเมื่อไหร่ และอาจกลับมาไหลได้อีก ซึ่งก็ไม่สามารถตอบได้ว่าจะไหลอีกเมื่อไหร่เช่นกันค่ะแต่หากเลือดที่ออกมีปริมาณมาก หรือออกนานติดต่อกันหลายสัปดาห์ หรือมีปวดท้องน้อยมาก ก็ควรไปพบแพทย์เพื่อตรวจหาสาเหตุอื่นๆ และรักษาให้เลือดหยุดไหล เพื่อไม่ให้เกิดภาวะโลหิตจางตามมาค่ะ